ai4bharat/Pralekha huggingface dataset:
विज्ञान एवं प्रौद्योगिकी मंत्रालय
इलेक्ट्रिक वाहनों  के लिए बुद्धिमत्ता  प्रणाली एवं उसका स्वास्थ्य निगरानी समाधान किसी भी इलेक्ट्रिक वाहन के कुशल प्रदर्शन को सुनिश्चित कर सकता है
इलेक्ट्रिक वाहनों  के लिए पूर्णरूप से एक नई वाहन बुद्धिमत्ता प्रणाली एवं स्वास्थ्य निगरानी समाधान की व्यवस्था उनके सुरक्षित और उच्च ईवी प्रदर्शन को सुनिश्चित कर सकती है और जो अगली पीढ़ी की परिवहन प्रणाली के एक बड़े हिस्से को अपने अंतर्गत ले आएगी। यह प्रणाली वाहन के बैटरी पैक की सही स्थिति और उससे मिलने वाले विद्युत आवेश की स्थिति का उचित अनुमान लगाने में मदद कर करने के साथ ही वाहन संचालकों को उनको नियंत्रित करने में सहायक बनकर निर्बाध प्रचलन की सुविधा भी प्रदान कर सकती है।
इलेक्ट्रिक वाहन  के विभिन्न कलपुर्जों  के लिए अभी तक ऐसे वाहन बुद्धिमान  मॉड्यूल की अनुपलब्धता होना उनकी दक्षता में एक बाधा के रूप में कार्य करती है।
दिल्ली स्थित वेक्मोकॉन टेक्नोलॉजीज ने महत्वपूर्ण बैटरी डेटा संग्रह और निगरानी, जैसे सेल वोल्टेज, तापमान और बैटरी की वर्तमान स्थिति के साथ वाहन बुद्धिमत्ता प्रणाली का विकास किया है। विज्ञान और प्रौद्योगिकी विभाग द्वारा वित्त पोषण  के साथ भारतीय प्रौद्योगिकी संस्थान  दिल्ली स्थित फाउंडेशन फॉर इन्नोवेटिव टेक्नोलॉजी ट्रान्सफर  में ऊष्मायित  की गई वेक्मोकॉन, अब बुद्धिमान वाहनों के लिए चाभी रहित प्रवेश, निवारक और भविष्य में संभावित रखरखाव, उपयोगकर्ता-के अनुकूल एल्गोरिदम, रिमोट डायग्नोस्टिक्स तथा वाहनों के बेड़े का प्रबंधन के साथ ही कई प्रकार के समाधान भी प्रदान करती है।
यह प्रणाली उच्च प्रदर्शन वाले वाहनों के लिए विशेष घटकों के साथ मोटर पावर कंट्रोलर, बैटरी प्रबंधन प्रणाली, वाहन बुद्धिमत्ता मॉड्यूल, क्लाउड कनेक्टिविटी इत्यादि जैसे इलेक्ट्रिक वाहन  के पूरे पारिस्थितिकी तंत्र की आवश्यकताओं पूरा कर सकती है।
प्रौद्योगिकी तत्परता स्तर  9 पर पेटेंट की गई इस तकनीक की पूरी किट के लिए लागत लगभग 20- 22 हजार रूपये  है जोकि इसके घटकवार इस प्रकार है - बैटरी प्रबन्धन प्रणाली  4-5 हजार, वाहन इंटेलिजेंस मॉड्यूल 6-8 हजार, फास्ट चार्जर 4-5 हजार , उपकरण संकुल  2-3 हजार, मोटर नियंत्रक 4-5 हजारI इस किट को 15 से अधिक विद्युत वाहन निर्माताओं के साथ-साथ मूल उपकरण निर्माता  द्वारा उपयोग किया जा रहा है।
“जबकि अन्य निर्माता बाजार में एक उत्पाद के रूप में 2 पहिया, 3 पहिया वाहनों पर ध्यान केंद्रित कर रहे हैं, वहीं हम वेक्मोकॉन कम्पनी में भारत में बहुत तेज गति से इलेक्ट्रिक वाहनों के लिए पारिस्थितिकी तंत्र का निर्माण कर रहे हैं। कम्पनी के संस्थापकों में से एक श्री पीयूष असती ने कहा है कि हम इलेक्ट्रिक वाहनों के लिए बैटरी प्रबन्धन प्रणाली , मोटर नियंत्रक , वाहन बुद्धिमत्ता , चार्जर्स और डेटा विश्लेषण , मशीन लर्निंग और कृत्रिम बुद्धिमत्ता  इत्यादि हेतु संपूर्ण क्लाउड निर्मिति  जैसे मुख्य घटकों को डिजाइन और विकसित करते हैं।
कम्पनी के ही एक अन्य संस्थापक, आदर्शकुमार बलरामन ने अपनी कंपनी की शुरुआत के चरणों के दौरान विज्ञान और प्रौद्योगिकी विभाग  द्वारा दिए गए समर्थन के प्रति आभार व्यक्त किया।
वेक्मोकॉन कम्प्यूटेशनल रूप से कम खर्चीली प्रणाली - स्थानिक मशीन शिक्षा  एमएल एल्गोरिदम के बैटरी प्रबंधन डिजाइन के लिए सभी तरह के तापीय  और संरचनात्मक रूपों में बैटरी प्रबंधन प्रणालियों और मशीन लर्निंग  एल्गोरिदम के साथ एक ऐसा बैटरी पैक प्रदान करता है, जो 100 रुपये माइक्रो-नियंत्रक पर चलता है। कम्पनी ने अब तक 5 करोड़ रुपये का राजस्व भी अर्जित कर लिया है।
वित्त मंत्रालय
जनवरी-मार्च 2022 की तिमाही के लिए सार्वजनिक ऋण प्रबंधन रिपोर्ट
वित्त मंत्रालय के आर्थिक कार्य विभाग के बजट प्रभाग का सार्वजनिक ऋण प्रबंधन प्रकोष्ठ  अप्रैल-जून  2010-11 से नियमित आधार पर ऋण प्रबंधन के संबंध में एक त्रैमासिक रिपोर्ट निकाल रहा है। वर्तमान रिपोर्ट जनवरी-मार्च तिमाही  से संबंधित है।
वित्तीय वर्ष 2022 की चौथी तिमाही के दौरान, केन्द्र सरकार ने दिनांकित प्रतिभूतियों के माध्यम से वित्तीय वर्ष 2021 की चौथी तिमाही में जुटाई गई 3,20,349 करोड़ रुपये की तुलना में 1,37,025 करोड़ रुपये की राशि जुटाई, जबकि अदायगी 49721.87 करोड़ रुपये की थी। प्राथमिक निर्गमों का भारित औसत प्रतिफल वित्तीय वर्ष 2022 की चौथी तिमाही में 6.66 प्रतिशत हो गया, जोकि वित्तीय वर्ष 2022 की तीसरी तिमाही में 6.33 प्रतिशत था। वित्तीय वर्ष 2022 की चौथी तिमाही में दिनांकित प्रतिभूतियों के नए निर्गमों की भारित औसत परिपक्वता अपेक्षाकृत ऊंची रहते हुए 17.56 वर्ष की थी, जबकि वित्तीय वर्ष 2022 की तीसरी तिमाही में यह औसत परिपक्वता 16.88 वर्ष की थी। जनवरी-मार्च 2022 के दौरान केन्द्र सरकार ने कैश मैनेजमेंट बिल के जरिए कोई राशि नहीं जुटाई। रिज़र्व बैंक ने इस तिमाही के दौरान सरकारी प्रतिभूतियों के लिए खुले बाजार का संचालन नहीं किया। सीमांत स्थायी सुविधा और विशेष तरलता सुविधा सहित तरलता समायोजन सुविधा  के तहत आरबीआई द्वारा शुद्ध दैनिक औसत तरलता अवशोषण इस तिमाही के दौरान 6,44,100.99 करोड़ रुपये का था।
अनंतिम आंकड़ों के अनुसार, सरकार की कुल देनदारियां  मार्च 2022 के अंत में बढ़कर 1,33,22,727.03 करोड़ रुपये हो गई, जोकि दिसंबर 2021 के अंत में 1,28,41,996 करोड़ रुपये थी। यह वित्तीय वर्ष 2022 की चौथी तिमाही के दौरान तिमाही-दर-तिमाही 3.74 प्रतिशत की वृद्धि का सूचक है। मार्च 2022 के अंत में कुल बकाया देनदारियों का 92.28 प्रतिशत हिस्सा सार्वजनिक ऋण था, जोकि दिसंबर 2021 के अंत में 91.60 प्रतिशत था। कुल बकाया दिनांकित प्रतिभूतियों के लगभग 29.31 प्रतिशत हिस्से की अवशिष्ट परिपक्वता पांच वर्ष से कम थी।
वित्तीय वर्ष 2022 की पहली, दूसरी और तीसरी तिमाही के दौरान सरकारी प्रतिभूतियों की आपूर्ति में वृद्धि के कारण द्वितीयक बाजार में सरकारी प्रतिभूतियों पर प्रतिफल कड़ा हो गया। हालांकि, इन प्रतिफलों को नीतिगत रेपो दर को चार प्रतिशत पर अपरिवर्तित रखने तथा वित्तीय वर्ष 2022 की चौथी तिमाही के दौरान समायोजनात्मक रुख के साथ जारी रखने के एमपीसी के निर्णय द्वारा समर्थित किया गया था।
द्वितीयक बाजार में, व्यापारिक गतिविधियां इस तिमाही के दौरान 7-10 वर्ष की परिपक्वता श्रेणी में केंद्रित थीं, जिसका मुख्य कारण 10 वर्ष की बेंचमार्क सुरक्षा में अधिक ट्रेडिंग देखी गई। इस तिमाही के दौरान विदेशी बैंक द्वितीयक बाजार में प्रमुख व्यापारिक खंड के रूप में उभरे। शुद्ध आधार पर, विदेशी बैंक, सार्वजनिक क्षेत्र के बैंक और प्राथमिक डीलर शुद्ध विक्रेता थे जबकि सहकारी बैंक, वित्तीय संस्थाएं, बीमा कंपनियां, म्यूचुअल फंड, निजी क्षेत्र के बैंक और 'अन्य' शुद्ध खरीदार थे। केन्द्र सरकार की प्रतिभूतियों के स्वामित्व का रूझान इस तथ्य को इंगित करता है कि वाणिज्यिक बैंकों की हिस्सेदारी मार्च 2022 के अंत में 37.75 प्रतिशत थी, जबकि दिसंबर 2021 के अंत में यह हिस्सेदारी 35.40 प्रतिशत थी।
इस रिपोर्ट को देखने के लिए यहां क्लिक करें।
वित्त मंत्रालय
वित्त मंत्री श्रीमती निर्मला सीतारमण ने कहा- सरकार कोविड-19 महामारी के खिलाफ लड़ाई में लोगों को राहत देने के लिए राज्यों, अस्पतालों और ऑक्सीजन आपूर्तिकर्ताओं के बीच सुचारू रूप से समन्वय की दिशा में कार्य कर रही है
देश भर में कोविड-19 महामारी के मामलों में हाल में हुई वृद्धि के मद्देनजर कोरोनावायरस से प्रभावित लोगों को ऑक्सीजन, टीके और अन्य आवश्यक सुविधाओं के साथ इसके प्रचालन तंत्र को सुनिश्चित किया जा रहा है। केंद्रीय वित्त और कॉर्पोरेट मामले मंत्री श्रीमती निर्मला सीतारमण ने आज पीएचडी चैंबर ऑफ कॉमर्स एंड इंडस्ट्री द्वारा आयोजित एक आभासी सत्र के दौरान इस संदर्भ में जानकारी दी।
इस अवसर पर अपने संबोधन में, श्रीमती सीतारमण ने उल्लेख किया कि सरकार नियमित रूप से स्थिति की समीक्षा और निगरानी कर रही है और देश में मांग और आपूर्ति को पूरा करने के लिए राज्यों, अस्पतालों और ऑक्सीजन आपूर्तिकर्ताओं के बीच एक बेहतर समन्वय बनाए रखने की दिशा में तत्परता से काम कर रही है।
वित्तमंत्री ने कहा कि प्रधानमंत्री स्वयं प्रख्यात चिकित्सकों और वैक्सीन निर्माताओं के साथ स्थिति की निगरानी कर रहे हैं। भारत में अंतर्राष्ट्रीय निकायों द्वारा प्रमाणित टीकों के आयात को भी अनुमति दे दी गई है। उन्होंने कहा कि सरकार द्वारा वैक्सीन निर्माताओं के लिए अग्रिम समर्थन को बढ़ाया जा रहा है और कोरोनोवायरस के खिलाफ टीकाकरण अभियान को और आगे बढ़ाते हुए 18 वर्ष और उससे अधिक आयु के लोगों के लिए 1 मई 2021 से टीकाकरण की अनुमति दे दी गई है।
श्रीमती सीतारमण ने कहा कि रेमडेसिवीर के संबंध में अनेक महत्वूपर्ण घोषणाऐं की गई है और इस पर सीमा शुल्क को माफ कर दिया गया है। देश में रेमडेसिवीर इंजेक्शन की आवश्यकता और उपयोग को देखते हुए इसके निर्यात पर रोक भी लगा दी गई है।
वित्त मंत्री ने कहा कि इन घोषणाओं से इंजेक्शन की उपलब्धता बढ़ने की आशा है।
श्रीमती सीतारमण ने कहा कि ऑक्सीजन की आपूर्ति के लिए, देश में मांग और आपूर्ति को पूरा करने के लिए सरकार कम सक्रिय विनिर्माण क्षमताओं की पहचान कर रही है।
श्रीमती निर्मला सीतारमण ने कहा कि मौजूदा स्थिति से निपटने का मार्ग माइक्रो कंटेनमैंट जोन से होकर जाता है, ताकि जीवन और आजीविका की रक्षा की जा सके।
पीएचडी चैंबर ऑफ कॉमर्स एंड इंडस्ट्री के अध्यक्ष संजय अग्रवाल ने कहा कि केंद्र सरकार ने पिछले वर्ष तेजी से काम किया और विभिन्न कॉरपोरेट कानूनों के तहत अनुपालन की समय-सीमा बढ़ाई और इस वर्ष भी इसी प्रकार के कदमों और समर्थन उपायों की आवश्यकता है।
केंद्रीय वित्त मंत्री ने आश्वासन दिया कि देश के औद्योगिक और आर्थिक विकास के लिए पीएचडी चैंबर्स ऑफ कॉमर्स एंड इंडस्ट्री से प्राप्त मूल्यवान सुझावों पर विचार किया जाएगा।
केंद्रीय वित्त मंत्री के साथ हुए इस वर्चुअल वार्तालाप सत्र में उद्योग के पूर्व अध्यक्षों, प्रबंधन समिति के वरिष्ठ सदस्यों और अन्य सदस्यों ने भी भाग लिया
शिक्षा मंत्रालय
केंद्रीय शिक्षा मंत्री ने नई दिल्ली विश्व पुस्तक मेला 2021 के वर्चुअल संस्करण का उद्घाटन किया
केंद्रीय शिक्षा मंत्री श्री रमेश पोखरियाल 'निशंक' ने आज नई दिल्ली विश्व पुस्तक मेला - 2021 के वर्चुअल संस्करण का उद्घाटन किया।
इस अवसर पर अपने संबोधन में शिक्षा मंत्री ने सराहना करते हुए कहा कि 'राष्ट्रीय शिक्षा नीति -2020' नई दिल्ली विश्व पुस्तक मेले 2021 की थीम है। राष्ट्रीय शिक्षा नीति के बारे में केंद्रीय मंत्री ने कहा कि, यह दुनिया का सबसे बड़ा सुधार बनकर उभरा है, जो भारत को न केवल नॉलेज हब के रूप में विकसित करेगा, बल्कि शिक्षार्थियों को आदर्श और वैश्विक नागरिक बनाने में भी मदद करेगा। प्रधानमंत्री श्री नरेंद्र मोदी के उद्धरण ‘जो पढ़ता है, वह राष्ट्र का नेतृत्व करता है' शिक्षा मंत्री ने कहा कि जो पढ़ने, लिखने और सोचने की क्षमता रखता है, वह किसी भी क्षेत्र में नेतृत्व कर सकता है।
श्री पोखरियाल ने राष्ट्रीय पुस्तक न्यास और इसकी पूरी टीम को पुस्तक मेले के वर्चुअल संस्करण की शुरुआत के लिए बधाई दी। उन्होंने राष्ट्र को गुणवत्तापूर्ण सामग्री प्रदान करने तथा क्षेत्रीय भारतीय भाषाओं को बढ़ावा देने की दिशा में काम करने के लिए भी एनबीटी के प्रयासों की सराहना की।
शिक्षा मंत्री ने राष्ट्रीय शिक्षा नीति-2020 के कार्यान्वयन नीति के तहत एनबीटी द्वारा प्रकाशित 17 द्विभाषी शीर्षक भी लॉन्च किए। ये शीर्षक एनईपी-2020 के दिशानिर्देशों के अनुसार बच्चों के लिए द्विभाषी संस्करण श्रृंखला के तहत द्विभाषी प्रारूप में प्रकाशित किए गए हैं, जिसका उद्देश्य बच्चों के लिए पूरक पठन सामग्री का निर्माण करना है ताकि वे देश के बहुभाषी माहौल के अनुकूल बन सकें।
प्रो गोविंद प्रसाद शर्मा ने अपने संबोधन में कहा कि भारत दुनिया का तीसरा सबसे बड़ा पुस्तकों का प्रकाशक है। उन्होंने कहा, यह हमारी प्राथमिकता है कि इन पुस्तकों के माध्यम से हम ऐसी सामग्री का उत्पादन करें जो हमारी समृद्ध संस्कृति और परंपराओं को कहीं आगे ले जाए। श्री शर्मा ने कहा कि इस वर्ष के नई दिल्ली विश्व पुस्तक मेले की विषय-वस्तु विभिन्न आयु समूहों के लिए प्रकाशन के माध्यम से राष्ट्रीय शिक्षा नीति के कार्यान्वयन की गतिशीलता पर चर्चा करना है।
राष्ट्रीय पुस्तक न्यास के निदेशक श्री युवराज मलिक ने अपने संबोधन में कहा कि राष्ट्रीय शिक्षा नीति -2020 के रूप में नई दिल्ली विश्व पुस्तक मेला-2021 की विषय-वस्तु नई शिक्षा नीति की दृष्टि से पुस्तक पढ़ने की संस्कृति को आत्मसात करने को समर्पित है। उन्होंने कहा कि, नई दिल्ली विश्व पुस्तक मेला -2021 के माध्यम से एनबीटी नई शिक्षा नीति पर चर्चा करने के लिए 20 से अधिक वेबिनार, सेमिनार और सम्मेलन आयोजित करेगा। श्री मलिक ने यह भी कहा कि राष्ट्र के ज्ञान भागीदार के रूप में, ज्ञान सृजन के साथ-साथ ज्ञान के प्रसार के लिए भी कदम उठाना एनबीटी की जिम्मेदारी है।
नई दिल्ली विश्व पुस्तक मेला 2021 का वर्चुअल संस्करण  वर्चुअल प्लेटफॉर्म www.nbtindia.gov.in/ndwbf21 पर 24x7 देखा जा सकता है।
एमजी /एएम/ एन
(Visitor Counter : 540
प्रधानमंत्री कार्यालय
ताजिकिस्तान की राजधानी दुशांबे में होगी एससीओ के राष्ट्राध्यक्षों की परिषद की 21वीं बैठक
शंघाई सहयोग संगठन  परिषद के देशों की 21वीं शिखर बैठक 17 सितंबर 2021 को ताजिकिस्तान की राजधानी दुशांबे में हाइब्रिड फॉर्मेट में होगी। इस बैठक की अध्यक्षता ताजिकिस्तान के राष्ट्रपति इमोमाली रहमान करेंगे। प्रधानमंत्री श्री नरेन्द्र मोदी भारतीय प्रतिनिधिमंडल का नेतृत्व करेंगे और वीडियो लिंक के माध्यम से शिखर सम्मेलन के पूर्ण अधिवेशन को संबोधित करेंगे। दुशांबे में भारत का प्रतिनिधित्व विदेश मंत्री डॉ. एस. जयशंकर करेंगे। एससीओ शिखर सम्मेलन में एससीओ सदस्य देशों के नेता, पर्यवेक्षक स्टेट्स, एससीओ के महासचिव, एससीओ क्षेत्रीय आतंकवाद विरोधी संरचना  के कार्यकारी निदेशक, तुर्कमेनिस्तान के राष्ट्रपति और अन्य अतिथि शामिल होंगे।
हाइब्रिड फॉर्मेट में आयोजित होने वाला यह पहला एससीओ शिखर सम्मेलन और चौथा ऐसा सम्मेलन है, जिसमें भारत एससीओ के पूर्ण सदस्य के रूप में हिस्सा लेगा। इस सम्मेलन का महत्व इसलिए भी बढ़ गया है क्योंकि यह संगठन इस साल अपनी 20वीं वर्षगांठ मना रहा है। शिखर सम्मेलन में, नेताओं के पिछले दो दशकों में संगठन की गतिविधियों की समीक्षा करने और देश व भविष्य के सहयोग की संभावनाओं पर चर्चा की उम्मीद है। इस दौरान क्षेत्रीय और अंतरराष्ट्रीय महत्व के सामयिक मुद्दों पर भी चर्चा हो सकती है।
एमजी/एएम/एएस
(
पूर्वोत्तर क्षेत्र विकास मंत्रालय
पूर्वोत्तर क्षेत्र विकास मंत्रालय में संविधान दिवस समारोह
संविधान दिवस के अवसर पर माननीय राष्ट्रपति श्री राम नाथ कोविंद द्वारा प्रस्तावना पाठन में पूर्वोत्तर क्षेत्र विकास मंत्रालय के सभी अधिकारियों और कर्मचारियों ने भाग लिया।
इस मौके पर "अनुसूचित जनजातियों के संबंध में संवैधानिक सुरक्षा उपायों" विषय पर एक वेबिनार भी आयोजित किया गया था। श्री रवींद्र गरिमेला, संयुक्त सचिव  लोकसभा सचिवालय इस अवसर पर प्रमुख वक्ता थे। पूर्वोत्तर क्षेत्र विकास मंत्रालय और इसके संगठन के सभी अधिकारियों ने इस वेबिनार में हिस्सा लिया। एनईसी के सचिव श्री के मोसेस चालई ने चर्चा के दौरान कहा कि, पूर्वोत्तर क्षेत्र विकास मंत्रालय सभी वंचित क्षेत्रों पर केंद्रित विकास की दिशा में कार्य कर रहा है; समाज के वंचित / उपेक्षित वर्ग और उत्तर पूर्वी राज्यों में उभरते प्राथमिकता वाले क्षेत्र।
भारतीय संविधान के मूल सिद्धांतों को दर्शाते स्टैंडी/पोस्टर/इन्फोग्राफिक्स  को भी पूर्वोत्तर क्षेत्र विकास मंत्रालय के परिसर में प्रमुखता से प्रदर्शित किया गया है।
रक्षा मंत्रालय
राष्ट्रपति ने फ्लाइंग  ग्रुप कैप्टेन परमिंदर अंतिल  को शौर्य चक्र प्रदान किया
फ्लाइंग  ग्रुप कैप्टन परमिंदर अंतिल  जनवरी 2020 से सुखोई-30 एमकेआई स्क्वाड्रन के कमांडिंग ऑफिसर हैं।
21 सितंबर 2020 को एक सुखोई-30 विमान के सामने के कॉकपिट में उड़ान के दौरान ज़बरदस्त हिचकोलों का अनुभव किया, इस दौरान गुरुत्व बल भी तेज़ी से +9G से -1.5G तक बदल रहा था और विमान अनियंत्रित होकर बाईं ओर झुक रहा था तथा उसका नियंत्रण फेल होने के दूसरे संकेत भी मिल रहे थे। अत्यधिक उच्च 'जी' स्थितियों के कारण आने वाली 'ब्लैक-आउट' स्थितियों पर काबू पाने के लिए, उन्होंने मैन्युअल रूप से विमान के हिचकोलों को कम किया और अपनी हथियार प्रणाली की सुरक्षा की जांच भी की। विमान को नियंत्रित करते समय उन्होंने उसको आबादी वाले क्षेत्र से दूर कर लिया ताकि यह सुनिश्चित हो सके कि विमान से त्वरित निकासी की संभावित स्थिति में नागरिक जीवन या संपत्ति का कोई नुकसान न हो। जैसे ही उन्होंने विमान की प्राथमिक रिकवरी शुरू की, विमान को एक बार फिर से ज़बरदस्त हिचकोलों का सामना करना पड़ा, इस दौरान विमान के कंट्रोल कॉलम पर पायलट द्वारा भारी दबाव की आवश्यकता पड़ी। उन्होंने उच्च प्रौद्योगिकी के अपने ज्ञान का उपयोग करके कुछ अपरंपरागत प्रयास किए। उनके दृढ़ संकल्प और कुशल संचालन के कारण हिचकोले कम हो गए और विमान सुरक्षित रूप से रिकवर हो पाया। इस जानलेवा स्थिति में पायलटों ने संयम, अनुकरणीय साहस और तत्परता दिखाई। उनके उत्कृष्ट पायलटिंग कौशल ने राष्ट्रीय संपत्ति के सैकड़ों करोड़ रुपये की सुरक्षा सुनिश्चित की और भूमि और संपत्ति को संभावित नुकसान से बचा लिया।
असाधारण वीरता, पेशेवर रवैये के अनुकरणीय मानकों और एयरोस्पेस सुरक्षा में योगदान के लिए ग्रुप कैप्टन परमिंदर अंतिल को शौर्य चक्र से सम्मानित किया गया है ।
विज्ञान एवं प्रौद्योगिकी मंत्रालय
एकीकृत सौर ड्रायर और पायरोलिसिस पायलट संयंत्र से स्मार्ट शहरों के शहरी जैविक कचरे को बायोचार और ऊर्जा में बदलने में मदद मिलेगी
चेन्नई में एक सोलर ड्रायर और पायरोलिसिस पायलट संयंत्र शीघ्र ही स्मार्ट शहरों के जैविक कचरे को बायोचार और ऊर्जा में बदलने के लिए एक अभिनव दृष्टिकोण प्रदान करेगा।
सीएसआईआर-सेंट्रल लेदर रिसर्च इंस्टीट्यूट , चेन्नई के निदेशक डॉ. के. जे श्रीराम द्वारा इंटीग्रेटेड सोलर ड्रायर और पायरोलिसिस पायलट की आधारशिला रखी
सीएलआरआई के 74वें स्थापना दिवस के अवसर पर 23 अप्रैल 2011 को सीएसआईआर- केंद्रीय चमड़ा अनुसंधान संस्थान , चेन्नई के निदेशक डॉ. के. जे श्रीराम ने एकीकृत सौर ड्रायर और पायरोलिसिस पायलट की आधारशिला रखी।
यह पायलट इंडो-जर्मन परियोजना ‘पायरासोल’ का हिस्सा है, जिसका शुभारंभ स्मार्ट शहरों के शहरी जैविक कचरे को बायोचार और ऊर्जा में बदलने के लिए किया गया है। यह इंडो-जर्मन साइंस एंड टेक्नोलॉजी सेंटर द्वारा सीएसआईआर-सीएलआरआई को प्रदान किया गया था। यह परियोजना अंततः भारतीय स्मार्ट शहरों के फैब्रीस ऑर्गेनिक वेस्ट  और सीवेज स्लज  के संयुक्त प्रसंस्करण के लिए प्रौद्योगिकी विकास के साथ-साथ ऊर्जा रिकवरी, कार्बन अनुक्रमीकरण और पर्यावरण सुधार से संबंधित अत्यधिक उपयोगी बायोचार और स्वच्छतापूर्ण व्यवस्था को बढ़ावा देगी।
इंडो-जर्मन साइंस एंड टेक्नोलॉजी सेंटर  की स्थापना भारत सरकार के विज्ञान और प्रौद्योगिकी विभाग  और जर्मन सरकार की फैडरल मिनस्ट्री ऑफ एजुकेशन एंड रिसर्च  द्वारा की गई थी। इसके उद्देश्य भारत-जर्मन की अनुसंधान और प्रौद्योगिकी नेटवर्किंग का उपयोग करते हुए अनुप्रयुक्त अनुसंधान और प्रौद्योगिकी विकास एवं उद्योग में भागीदारी की सुविधा प्रदान करने पर जोर देना है।
आईजीएसटीसी अपने प्रमुख कार्यक्रम ‘2+2 परियोजनाओं’ के माध्यम से, भारत और जर्मनी से अनुसंधान और अकादमिक संस्थानों एवं सार्वजनिक/निजी उद्योगों की क्षमता को समन्वित करके नवाचार केंद्रित अनुसंधान और विकास परियोजनाओं को उत्प्रेरित करता है।
उद्घाटन समारोह में सीएसआईआर-सीएलआरआई, चेन्नई की टीमें
इस कार्यक्रम के तहत पायरासोल नामक परियोजना में संयुक्त सौर ड्राईंग एंड पायरोलिसिस के माध्यम से स्मार्ट सिटीज में एकीकृत ऊर्जा आपूर्ति, कार्बन स्वविनियोजन और शहरी अपशिष्ट शोधन का कार्य आईजीएसटीसी के द्वारा सीएसआईआर-सीएलआरआई, चेन्नई रामकी एनवायरो इंजीनियर्स, चेन्नई; लाइबनिज यूनिवर्सिट, हनोवर और बायोमैकॉनगम्, रेहबर्ग को सौंपा गया है।
यह परियोजना भारतीय स्मार्ट शहरों के साथ-साथ अन्य शहरी केंद्रों में एकीकृत और संवादात्मक दृष्टिकोण के साथ शहरी कचरे के संग्रह, उपचार और निपटान प्रणालियों के प्रबंधन और आयोजन पर केन्द्रित है। इस पायरासोल परियोजना के माध्यम से, शहरी जैविक कचरे के लिए सरल और मजबूत प्रसंस्करण प्रौद्योगिकियों को एक क्रमबद्ध तरीके से जोड़ा जाएगा और भविष्य में स्वच्छता और देखभाल में सुधार करने के साथ-साथ पुनर्विकसित ऊर्जा की आपूर्ति, कचरे को उत्पादों में बदलने के एक अभिनव जैविक स्वरूप द्वारा स्मार्ट शहरों में कार्बन के स्तर को कम करने के लिए विकसित किया जाएगा। एक उच्च स्तरीय कुशल सिंगल-चैम्बर पायरोलिसिस के बाद प्राकृतिक सौर चिमनी के प्रभाव का उपयोग करके अपशिष्ट को सुखाने की प्रणाली का भी उपयोग किया जाएगा।
विद्युत मंत्रालय
एनटीपीसी ने पहली तिमाही में कोयला उत्पादन लगभग दोगुना करने का लक्ष्य हासिल किया; कोयला प्रेषण में 112% की वृद्धि
भारत की अग्रणी एकीकृत बिजली उत्पादक कंपनी एनटीपीसी लिमिटेड ने वित्तीय वर्ष 2023-2024 की पहली तिमाही के दौरान अपनी कैप्टिव खदानों से कोयला उत्पादन पिछले वर्ष की पहली तिमाही के उत्पादन की तुलना में लगभग दोगुना कर दिया है। कंपनी ने वित्त वर्ष 2024 की पहली तिमाही के दौरान 8.48 मिलियन मीट्रिक टन  का प्रभावशाली कोयला उत्पादन हासिल किया, जबकि वित्त वर्ष 2023 की पहली तिमाही में यह 4.27 एमएमटी था।
इसके अलावा, 2022-2023 की पहली तिमाही के सापेक्ष, 2023-2024 की पहली तिमाही के दौरान कोयला प्रेषण दोगुना से अधिक हो गया है। वित्त वर्ष 2024 की पहली तिमाही में कुल 8.82 एमएमटी कोयला प्रेषित किया गया, जो उसी अवधि के दौरान पिछले वर्ष की तुलना में 112% की अहम वृद्धि दर्शाता है।
|
|
|
|
इकाई
|
|
2024 की पहली तिमाही
|
|
2023 की पहली तिमाही
|
|
वृद्धि
|
|
कोयला उत्पादन
|
|
एमएमटी
|
|
8.48
|
|
4.27
|
|
99%
|
|
कोयला प्रेषण
|
|
एमएमटी
|
|
8.82
|
|
4.17
|
|
112%
कोयला उत्पादन में निरंतर वृद्धि हासिल करने के लिए, एनटीपीसी ने कई रणनीतियों और प्रौद्योगिकियों को अपनाया है। इनमें कठोर सुरक्षा उपायों को अपनाना, बेहतर खान योजना, उपकरण स्वचालन, कार्यबल प्रशिक्षण और निरंतर निगरानी और विश्लेषण प्रणालियों का कार्यान्वयन शामिल है। इन पहलों ने संचालन को अनुकूलित करने, उत्पादकता बढ़ाने और कार्यबल की सुरक्षा सुनिश्चित करने में महत्वपूर्ण भूमिका निभाई है।
कोयला उत्पादन और प्रेषण में वृद्धि परिचालन उत्कृष्टता के प्रति एनटीपीसी के समर्पण और भारत की ऊर्जा मांगों को पूरा करने में उसके योगदान का प्रमाण है। कंपनी ने कहा है कि वह अपने प्रदर्शन को और बेहतर बनाने और देश के ऊर्जा लक्ष्यों को प्राप्त करने के लिए नवीन प्रौद्योगिकियों और दीर्घकालीन प्रथाओं पर कार्य करना जारी रखेगी।
एनटीपीसी लिमिटेड भारत की सबसे बड़ी एकीकृत बिजली उपयोगिता/प्रतिष्ठान है, जो देश की बिजली आवश्यकता में 25 प्रतिशत का योगदान करती है। थर्मल, हाइड्रो, सौर और पवन ऊर्जा संयंत्रों के विविध पोर्टफोलियो के साथ, एनटीपीसी देश को विश्वसनीय, सस्ती और टिकाऊ बिजली प्रदान करने के लिए समर्पित है। कंपनी सर्वोत्तम प्रथाओं को अपनाने, नवाचार को बढ़ावा देने और हरित भविष्य के लिए स्वच्छ ऊर्जा प्रौद्योगिकियों को अपनाने के लिए प्रतिबद्ध है।
|
स्वास्थ्य एवं परिवार कल्याण मंत्रालय
|
कोविड-19 टीकाकरण पर अपडेट- 399वां दिन
भारत का कुल टीकाकरण कवरेज 175 करोड़ के पार पहुंचा
आज शाम 7 बजे तक टीके की 32 लाख से ज्यादा खुराक दी गईं
भारत का कोविड-19 टीकाकरण कवरेज आज 174.99 करोड़  के आंकड़े को पार कर गया है। आज शाम 7 बजे तक टीके की 32 लाख  से ज्यादा खुराक दी जा चुकी हैं। कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' लगाने के अभियान के तहत अब तक पात्र आयु समूह को 1.86 करोड़  से अधिक खुराक दी गई हैं। दिन की अंतिम रिपोर्ट के देर रात तक आने के साथ दैनिक टीकाकरण के आंकड़े में वृद्धि होने की उम्मीद है।
अलग अलग जन प्राथमिकता समूहों के आधार पर टीके की खुराक का कुल कवरेज इस प्रकार है:
|
|
टीके की कुल खुराक का कवरेज
|
|
एचसीडब्ल्यू
|
|
पहली खुराक
|
|
1,04,00,470
|
|
दूसरी खुराक
|
|
99,49,359
|
||
|
प्रीकॉशन डोज
|
|
40,21,472
|
|
एफएलडब्ल्यू
|
|
पहली खुराक
|
|
1,84,07,379
|
|
दूसरी खुराक
|
|
1,74,10,830
|
||
|
प्रीकॉशन डोज
|
|
57,74,053
|
|
15-18 साल उम्र समूह
|
|
पहली खुराक
|
|
5,34,02,589
|
||
|
दूसरी खुराक
|
|
2,06,03,005
|
|
18-44 वर्ष आयुवर्ग समूह
|
|
पहली खुराक
|
|
54,99,88,719
|
|
दूसरी खुराक
|
|
43,41,21,560
|
|
45-59 वर्ष आयुवर्ग समूह
|
|
पहली खुराक
|
|
20,19,78,041
|
|
दूसरी खुराक
|
|
17,79,81,494
|
|
60 वर्ष से ज्यादा
|
|
पहली खुराक
|
|
12,61,54,350
|
|
दूसरी खुराक
|
|
11,08,81,488
|
||
|
प्रीकॉशन डोज
|
|
88,86,736
|
|
कुल दी गई पहली खुराक
|
|
96,03,31,548
|
|
कुल दी गई दूसरी खुराक
|
|
77,09,47,736
|
|
प्रीकॉशन डोज
|
|
1,86,82,261
|
|
कुल
|
|
1,74,99,61,545
आज के टीकाकरण अभियान में अलग-अलग जन प्राथमिकता समूहों को टीके लगाए जाने का विवरण इस प्रकार है:
|
|
तिथि: 18 फरवरी, 2022 
|
|
एचसीडब्ल्यू
|
|
पहली खुराक
|
|
119
|
|
दूसरी खुराक
|
|
2,321
|
||
|
प्रीकॉशन डोज
|
|
21,602
|
|
एफएलडब्ल्यू
|
|
पहली खुराक
|
|
191
|
|
दूसरी खुराक
|
|
4,932
|
||
|
प्रीकॉशन डोज
|
|
37,146
|
|
15-18 साल उम्र समूह
|
|
पहली खुराक
|
|
1,97,664
|
||
|
दूसरी खुराक
|
|
9,28,513
|
|
18-44 वर्ष आयुवर्ग समूह
|
|
पहली खुराक
|
|
2,36,954
|
|
दूसरी खुराक
|
|
12,33,468
|
|
45-59 वर्ष आयुवर्ग समूह
|
|
पहली खुराक
|
|
38,933
|
|
दूसरी खुराक
|
|
2,68,749
|
|
60 वर्ष से ज्यादा
|
|
पहली खुराक
|
|
30,037
|
|
दूसरी खुराक
|
|
1,65,210
|
||
|
प्रीकॉशन डोज
|
|
1,26,677
|
|
कुल दी गई पहली खुराक
|
|
5,03,898
|
|
कुल दी गई दूसरी खुराक
|
|
26,03,193
|
|
प्रीकॉशन डोज
|
|
1,85,425
|
|
कुल
|
|
32,92,516
देश में सबसे असुरक्षित जनसमूहों की कोविड-19 से सुरक्षा के एक साधन के रूप में टीकाकरण अभियान की उच्चतम स्तर पर निरंतर समीक्षा और निगरानी की जाती है।
प्रधानमंत्री कार्यालय
प्रधानमंत्री ने विश्वकर्मा जयंती के अवसर पर भगवान विश्वकर्मा को नमन किया
प्रधानमंत्री श्री नरेन्द्र मोदी ने विश्वकर्मा जयंती के अवसर पर भगवान विश्वकर्मा को नमन किया।
पीएम ने एक्स पर पोस्ट किया;
“भगवान विश्वकर्मा को नमन। उनका आशीर्वाद हम सभी को समर्पण और निपुणता के साथ नवोन्मेष करने और दुनिया को आकार देने के लिए प्रेरित करे।”
संस्कृति मंत्रालय
संस्कृति मंत्री श्री प्रहलाद सिंह पटेल ने जबलपुर में दो खुदाई स्थलों का उद्घाटन किया
संस्कृति एवं पर्यटन राज्य मंत्री  श्री प्रहलाद सिंह पटेल ने आज मध्य प्रदेश के जबलपुर जिले में कर्णबेल त्रिपुरी  और तेवर  पर खनन स्थलों का उद्घाटन किया। समारोह के दौरान मंत्री ने पारंपरिक पूजा में भाग लिया और एक पेड़ भी लगाया।
मंत्री ने कर्णबेल त्रिपुरी का दौरा करते समय खेतों और ग्रामीणों के घरों में खुले में पड़े सभी पुरावशेषों के रखरखाव के लिए एक व्याख्या केंद्र का निर्माण करने की इच्छा जताई। इन स्थलों के दौरे के दौरान श्री पटेल ग्रामीणों के घर भी गए।
तेवर में स्थल 2 के निरीक्षण के दौरान मंत्री ने प्राचीन बावड़ी के संरक्षण और खुदाई स्थल पर मूर्तियों को सुरक्षित रखने के निर्देश दिए। यह हाल में बनाए गए भारतीय पुरातत्व सर्वेक्षण के जबलपुर सर्किल का मंत्री का पहला दौरा था। मंत्री ने एएसआई के जबलपुर सर्किल के कामकाज को सुचारु बनाए रखने के लिए सभी सहायता प्रदान करने का आश्वासन दिया।
भारतीय पुरातत्व सर्वेक्षण के जबलपुर सर्किल को अगस्त 2020 में त्रिची, झांसी, मेरठ, हम्पी, रायगंज और राजकोट में नए सर्किल के साथ बनाया गया था।
यात्रा के दौरान जबलपुर सर्किल के सुप्रिंटेंडेंट पुरातत्वविद श्री सुजीत नयन और एएसआई के अन्य कर्मचारी भी उपस्थित थे।
स्वास्थ्य एवं परिवार कल्याण मंत्रालय
नोवेल कोरोनावायरस पर अपडेट: केरल में सामने आया नोवेल कोरोनावायरस का एक सकारात्मक मामला
केरल में नोवेल कोरोनावायरस का दूसरा सकारात्मक मामला सामने आया है। रोगी का चीन की यात्रा करने का इतिहास रहा है।
रोगी का परीक्षण नोवेल कोरोनावायरस के लिए सकारात्मक मिला है और उसे अस्पताल में अलग रखा गया है।
रोगी की हालत स्थिर है और उसकी गहन जांच की जा रही है।
आर.के.मीणा/आरएनएम/एएल/एमबी – 5560
(Visitor Counter : 288